Vejene ser måske sikre ud, men skindet bedrager. Vejene er enormt glatte, og det har betydet en del uheld i løbet af natten. Falck oplyser, at de har været ude til 15 såkaldt fritrækninger, og det får Falck til at advare om de glatte veje. Derudover har Falck måttet yde starthjælp til 40 biler, fordi bilens batteri fryser til. Også for bustrafikken spiller vejret et pus. - Der er sindssygt glat derude, og det betyder, at vi kører med mindre forsinkelser over hele Nordjylland, oplyser Thomas Overholt Hansen, der kommunikationsmedarbejder hos Nordjyllands Trafikselskab. Lige nu er der 5-10 minutters forsinkelse på stort set alle busser, men Thomas Overholt Hansen siger, at det hurtigt kan blive mere på grund af kødannelser og færdselsuheld.

Referat:
Falck advarer om fortsat glatte veje